cyanic-selkie/wikianc huggingface dataset:
Gunder Hägg
Vuonna 1943 Hägg matkusti Yhdysvaltoihin kilpailemaan, mutta pitkä laivamatka pilasi hänen kuntonsa. Samaan aikaan Arne Andersson vei hänen 1 500 metrin sekä mailin maailmanennätyksensä. Hägg palasi seuraavaksi vuodeksi Ruotsiin ja otti maailmanennätykset tavoitteekseen. Hän kohtasi Anderssonin Göteborgissa, ja molemmat miehet juoksivat alle vanhan maailmanennätyksen Häggin voittaessa kilpailun uudella ME:llä 3.43,0. Yksitoista päivää myöhemmin parivaljakko kilpaili maililla. Tällä kertaa Andersson oli nopeampi ja teki maailmanennätyksen ajalla 4.01,6. Samana vuonna Hägg voitti Ruotsin mestaruuden 5 000 metrillä ja paransi kahdesti kahden mailin maailmanennätystään. Vuonna 1945 hän juoksi vielä maililla ME:n 4.01,4 ja voitti Ruotsin mestaruuden 5 000 metrillä.
Urheilu-uransa aikana Gunder Hägg sai useita arvostettuja urheilupalkintoja, kuten yhdysvaltalaisen Associated Pressin urheilupalkinnon ”Vuoden urheilija” (engl. "Athlete of the Year"), jonka myöhemmin ruotsalaisista on saavuttanut ainostaan raskaansarjan ammattilaisnyrkkeilijä Ingemar Johansson ja naisten puolella golfaaja Annika Sörenstam. Ruotsissa Hägg sai Svenska Dagbladetin kultamitalin urheilullisena huippuvuonnaan 1942.
Gunder Hägg kuten myös hänen kanssakilpailijansa Arne Andersson ja Henry Kälarne olivat ammattilaissyytösten kohteena otettuaan ylimääräisiä korvauksia juoksuistaan. Urheilua pidettiin siihen aikaan amatöörilajina, ja ylimääräiset korvaukset olivat kiellettyjä. 17. maaliskuuta 1946 hänet yhdessä Anderssonin ja Kälarnen kanssa julistettiin ammattilaiseksi, ja he saivat elinikäisen kilpailukiellon.
Urheilu-uransa jälkeen hän työskenteli Malmön palokunnassa palomiehenä.
Luettelo Norjan sarjoissa pelanneista suomalaisista jalkapalloilijoista
Tämä on luettelo Norjan sarjoissa pelanneista suomalaisista jalkapalloilijoista. Pelaajista on mainittu kaikki heidän norjalaisseuransa sekä sarjakaudet. Ne pelaajat, jotka ovat pelanneet sekä ylimmällä että alemmilla tasoilla, on mainittu vain ylimmällä tasolla pelanneiden listassa. Siinä tapauksessa myös pelaajan alemman sarjatason seurat on mainittu, ja niiden seurojen nimet, joiden kanssa pelaaja on pelannut ylimmällä sarjatasolla, on vahvennettu.
Totuuden miekka
Totuuden miekka (Legend of the Seeker) on yhdysvaltalainen fantasia-aiheinen televisiosarja vuosilta 2008−2010. Sarja perustuu Terry Goodkindin The Sword of Truth -romaaneihin. Televisiolevitykseen sen kehittivät Kenneth Biller ja Stephen Tolkin, ja tuottajiin kuuluivat muun muassa Sam Raimi ja Robert Tapert. Totuuden miekan ensiesitys Yhdysvalloissa oli 1. marraskuuta 2008, missä sarja esitettiin syndikoidusti. Sarja uusittiin toiselle kaudelle tammikuussa 2009, mutta kolmatta kautta ei tilattu. Suomessa Totuuden miekkaa esitettiin Nelosella 3. syyskuuta 2011 alkaen.
Debbie Wasserman Schultz
Deborah "Debbie" Wasserman Schultz (s. 27. syyskuuta 1966 New York, New York) on yhdysvaltalainen demokraattipoliitikko.
Wasserman Schultz on toiminut Yhdysvaltain edustajainhuoneen jäsenenä Floridan 20. vaalipiiristä 3. tammikuuta 2005 alkaen. Hän voitti vuoden 2004 vaaleissa republikaaniehdokas Margaret Hostetterin prosentein 70–30. Hänet on myöhemmin valittu jatkokaudelle kolmesti, vuonna 2006 ilman vastaehdokkaita, vuonna 2008 itsenäisenä ehdokkaana ollutta Hostetteria vastaan ja vuonna 2010 republikaanien Karen Harringtonia vastaan. Hän toimii jäsenenä edustajainhuoneen budjettivaliokunnassa ja lakivaliokunnassa.
Edustajainhuoneen jäsenyyden lisäksi Wasserman Schultz on ollut toukokuusta 2011 alkaen Yhdysvaltain demokraattisen puolueen kansallisen komitean puheenjohtaja. Ennen valintaansa Yhdysvaltain edustajainhuoneeseen Wasserman Schultz toimi jäsenenä Floridan edustajainhuoneessa vuosina 1992–2000 ja osavaltion senaatissa 2000–2004. Hän opiskeli Floridan yliopistossa Gainesvillessä ja suoritti Bachelor of Arts -tutkinnon vuonna 1988 ja Master of Arts -tutkinnon 1990, pääaineenaan politiikan tutkimus. Vuodesta 1989 vuoteen 1992 hän toimi Floridan edustajainhuoneen jäsenen Peter Deutschin avustajana. Kun Deutsch valittiin Yhdysvaltain edustajainhuoneeseen vuonna 1992, Wasserman Schultzista tuli hänen seuraajansa Floridan edustajainhuoneen jäsenenä ja nuorin lainsäätäjäksi valittu nainen Floridan historiassa. Myöhemmin Wasserman Schultz valittiin Deutschin seuraajaksi Floridan 20. vaalipiirin edustajana Yhdysvaltain edustajainhuoneessa.
Wasserman Schultz on juutalainen. Hän on naimisissa ja hänellä on miehensä Steve Schultzin kanssa kolme lasta, poika ja kaksi tytärtä.
Paavo Pitkänen
Paavo Pitkänen (13. heinäkuuta 1926 Joensuu – 10. elokuuta 1994 Joensuu) oli suomalainen jääkiekkoilija ja jääkiekkovaikuttaja.
Paavo Pitkänen pelasi puolustajana seitsemän kautta (1952–1959) Joensuun Kiekko-Karhuissa ja teki pelaajauran jälkeen pitkään töitä jääkiekkovaikuttajana.
Pitkänen oli Suomen Jääkiekkoliiton liittohallituksen jäsen vuosina 1962–1971 ja Pohjois-Karjalan piirin jääkiekkojaoston puheenjohtaja 15 vuotta. Suomen Jääkiekkomuseo aateloi Pitkäsen Suomen Jääkiekkoleijonaksi numerolla 57 ansioistaan jääkiekkovaikuttajana.
Niilo Mantere
Juhani Nikolai Merenheimo (sukunimi vuoteen 1906 Mecklin), käytti kirjailijanimeä Niilo Mantere (13. kesäkuuta 1870 Kuopio – 20. helmikuuta 1954 Pulkkila) oli rovasti ja runoilija.
Merenheimon vanhemmat olivat seppämestari Juho Niklas (Johan Nikolaus) Mecklin ja Anna Liisa Tuppurainen. Hän pääsi ylioppilaaksi Oulun lyseosta 1893 ja suoritti teologian erotutkinnon Helsingin yliopistossa 1899.
Merenheimo oli Oulunsalon kappalaisena 1904–1911 ja Oulunsalon kirkkoherrana 1911–1950. Hän oli myös Limingan kansanopiston uskonnon opettajana 1906–1920 ja Pyrkijä-lehden toimituksen jäsenenä 1893–1900.
Merenheimo oli naimisissa vuosina 1895-1903 Katri Häggqvistin kanssa ja vuosina 1905-1914 Hilja Katri Mertasen kanssa jääden kummastakin liitosta leskeksi. Vuonna 1915 Merenheimo meni naimisiin Elsa Agneta Heikkisen kanssa.
S/S Kaima
S/S Kaima on teräsrunkoinen höyrylaiva, joka on rakennettu vuonna 1898 Paul Wahl & Co:n telakalla Varkaudessa. Alus rakennettiin matkustaja-alukseksi Jyväskylä-Päijänteen laiva Oy:lle liikennöimään Jyväskylän ja Korospohjan välille. Myöhemmin laiva toimi myös postilaivana ja liikennöi matkustajaliikenteessä eri puolilla Päijännettä. Ammattiliikenteessä S/S Kaima toimi 1950-luvun loppupuolelle asti, minkä jälkeen alus siirtyi eläkkeelle pois ammattiliikenteestä. Kaimasta tuli Suomen ensimmäinen ns. huvihöyry vuonna 1968, jolloin Suomen Höyrypursiseuran perustaja evp. majuri Olavi Ruutu osti aluksen omaan käyttöönsä ja tukeutui Päijänteellä Kaimanhaminaan, Pulkkilanharjun kupeeseen. Nykyisin aluksen omistavat nuoret sisarukset Veera ja Ville Hakonen. Kaima siirrettiin kumipyörillä Päijänteeltä Saimaalle 23.5.2013 ja Kaiman kotisatama on Anttola.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Schwimmer
Schwimmer on muun muassa seuraavien henkilöiden sukunimi:
Eqvitec Partners
Eqvitec Partners on suomalainen pääomasijoitusyhtiö, joka toimii siemen- ja muun yrityksen alkuvaiheen rahoittajana. Yhtiön kotipaikka on Helsinki. Sen tytäryhtiö Eqvitec Partners AB toimii Tukholmassa. Sitra-taustainen Eqvitec Partners hallinnoi 2010-luvulle tultaessa noin 500 miljoonan euron sijoitusrahastoja. Sittemmin valtaosa sijoitusrahastoista on myyty. Eqvitec sijoittaa pääasiassa pohjoismaisiin teknologiayrityksiin.
Eqvitec myi talvikaudella 2010–11 kaksi rahastoaan (Eqvitec Technology Fund II ja III) norjalaiselle Verdane Capital Advisorsille. ETF III:n salkussa oli yhteensä 12 ICT- ja teollisuusyhtiötä. Kauppojen myötä Eqvitecille jäi enää yksi sijoitusrahasto (ETF I), kooltaan 68 miljoonaa euroa.
Ruotsin Grand Prix 1974
Ruotsin Grand Prix 1974 oli Formula 1 -sarjan osakilpailu, joka ajettiin 9. kesäkuuta 1974 Scandinavian Racewayn radalla. Kilpailun voitti Jody Scheckter, jolle voitto oli kauden ja koko uran ensimmäinen. Toinen sija meni Patrick Depailler'lle ja kolmas James Huntille.
Leo Kinnusesta tuli ensimmäinen F1:n MM-sarjan kilpailun lähtöön osallistunut suomalainen kuljettaja. Hän joutui keskeyttämään moottoririkon takia kilpailun alkuvaiheilla.
Soinnillinen velaarinen frikatiivi
Soinnillinen velaarinen frikatiivi eli soinnillinen velaarifrikatiivi eli soinnillinen velaarispirantti on konsonanttiäänne. Kansainvälisessä foneettisessa aakkostossa sen merkkinä on ɣ, joka on muunnelma kreikkalaisen kirjaimiston gammasta. Uralilaisessa foneettisessa aakkostossa äänteen merkkinä on kreikkalainen pienaakkonen gamma, γ.
Ääntäminen
Soinnillinen velaarinen frikatiivi äännetään suun takaosassa. Kielen takaosaa nostetaan kitapurjetta kohti siten, että syntyy kapeikko, jonka kautta kulkeva ilmavirta aiheuttaa hankaushälyä. Äänihuulet värähtelevät äänteen tuottamisen aikana. Soinnillinen velaarinen frikatiivi ääntyy samoin kuin suomen kielen vierassanojen soinnillinen velaarinen klusiili [] paitsi, että kieli ei pysäytä ilmavirtausta, vaan ilma pääsee purkautumaan vapaasti ulos äänteen tuottamisen ajan.
Esiintyminen
Soinnillinen velaarinen frikatiivi esiintyy useissa eri kielissä. Nykyään äänne esiintyy muiden muassa arabiassa, azerissa, gaelissa, iirissä, kreikassa, marissa, navajossa ja persiassa.
Isotrumpettiköynnös
Isotrumpettiköynnös (Campsis grandiflora) on nopeakasvuinen köynnös, jolla on isot trumpetinmuotoiset kukat. Se on kotoisin Kiinasta.
Isotrumpettiköynnöksen lehdet ovat 30 cm pitkiä. Kukat ovat oranssinpunaisia, ja niiden kurkku on keltainen.
Dan O’Keeffe
Daniel ”Danno” O'Keeffe,, (2. kesäkuuta 1907 Fermoy, Corkin kreivikunta, Yhdistynyt kuningaskunta – 2. kesäkuuta 1967) oli irlantilainen urheilija. Hän pelasi gaelilaista jalkapalloa maalivahtina Kerryn kreivikunnan joukkueessa maalivahtina. Hänen peliuransa kesti vuodesta 1931 vuoteen 1948. Häntä pidetään kenties kaikkien aikojen parhaana lajin maalivahtina. O'Keeffe on saanut kuvansa irlantilaiseen postimerkkiin.
Japanin Grand Prix 2017
Japanin Grand Prix 2017 (virallisesti 2017 Formula 1 Japanese Grand Prix) oli Formula 1 -kauden 16. osakilpailu, joka ajettiin 8. lokakuuta Suzukan moottoriradalla Japanissa.
Kelkkalan kaivos
Kelkkalan rautakaivos toimi Tammisaaren Kelkkalan kylässä vuosina 1690–1900. Rautamalmiesiintymän löysi ruukinomistaja Daniel Faxell vuonna 1686 ja malmia louhittiin ainakin vuosina 1690–1707, 1740, 1786–1787, 1853–1864 sekä 1900-luvun alussa. Kelkkalan kaivos koostui joukosta pieniä louhoksia jotka sijaitsivat osittain kaukanakin toisistaan. Kaivoksen malmia käytettiin 1700-luvulla Kullaan ja Fiskarsin ruukkien masuuneissa. Yhteensä kaivoksesta louhittiin malmia sen toiminta-aikana 2 739 tonnia (toisen lähteen mukaan 2 190 tonnia) ja malmin keskipitoisuus oli 35%.
Lähteet
60.14897°N, 23.33894°W
Selviytyjät: Samoa
Selviytyjät: Samoa on yhdeksästoista kausi CBS:n reality-sarjasta Selviytyjät. Kauden ensimmäisen jakson ensiesitys oli 17. syyskuuta 2009. Kuten Selviytyjät: Tocantinsissa, niin myös tällä kaudella alaikäraja oli 18 vuotta.
Kansallinen herääminen
thumb|Suomen kansallisen herättäjän [[Johan Vilhelm Snellmanin juhlapostimerkki 1956.]] Kansallinen herääminen on romanttinen ilmaus kehitykselle, jossa etninen ryhmä tiedostaa tai määrittelee itsensä, oikeutensa, tarpeensa ja suhteensa muihin ryhmiin kansallisuusaatteen omaksumisen myötä. Sanotaan, että kansallinen herääminen saa kansan "löytämään itsensä". Usein laajaa, alempiinkin yhteiskuntaluokkiin ulottuvaa kansallista heräämistä edistää tietty sivistystaso, esimerkiksi laaja peruskoulutus ja oma kirjakieli. Sivistyneistö on usein "herännyt" ennen rahvasta, ja edesauttanut rahvaan "heräämistä" esimerkiksi kehittämällä peruskoulutusta tai kirjakieltä.
Suomalaisten keskuudessa termiä kansallinen herääminen on käytetty 1800-luvulla tapahtuneesta kehityskulusta, suomalaisen nationalismin synnystä, joka konkreettisemmin ilmeni fennomaniana, mutta vastaavia kehityskulkuja on tapahtunut useiden muidenkin kansojen parissa. Suomea on koskettanut myös saamelaisten aktivoituminen kielensä ja kulttuurinsa puolustamisessa.
Kansallinen identiteetti
Kansallinen herääminen merkitsee usein voimakkaampaa identifioitumista etniseen ryhmään, niin sanotun kansallisen identiteetin kasvua. Kansallinen identiteetti voi toimia lähteenä omaa alkuperää ja tarkoitusta koskeville käsityksille, ja se voi osaltaan vastata kysymyksiin omasta alkuperästä ja merkityksestä maailmassa.
Kieli ja kulttuuri
Kansallinen identiteetti voi osin rakentua kielen varaan, esimerkiksi äidinkielen. Suomessa tapahtui kansaa yhdistävän kansallisen heräämisen aikana myös kielellisten identiteettien eriytymistä, kun ruotsin- ja suomenkielisten keskuudessa syntyi käsitys oman kielen puhujista muista erillisenä ryhmänä. Toisaalta kansallinen herääminen voi voimistaa ryhmä-identiteettiä yli murrerajojen tai jopa sukulaiskielten välille. Vaikka saman kielen puhujiin voi kuulua monia yhteiskuntaluokkia ja erilaisten elämäntapojen, elinkeinojen ja uskontojen harjoittajia ja muita ryhmiä erilaisine perinteineen, ajatellaan silti usein kansallisen heräämisen myötä saman kielen puhujien kuuluvan tavalla tai toisella samaan kulttuuriin. Tästä ovat seuranneet käsitykset kansallisista kulttuureista. Usein kansanomaisin kulttuuri on löytynyt maaseudulta pikemminkin kuin kaupungista, ja alemmista yhteiskuntaluokista pikemminkin kuin ylemmistä. Kansan kulttuuria, kuten myös maaseudun ja luonnon kauneutta on voitu romantisoida ja ihannoida, jotta kansa arvostaisi itseään ja muutkin arvostaisivat sitä enemmän.
Halu päättää omista asioista
Kansallista heräämistä saattaa vauhdittaa kokemus yhteisestä uhasta tai sorrosta, kuten oli laita suomalaisilla 1800-luvun sortokausina tai nykyisin kurdeilla. Kansallisuusaatteen omaksumisen myötä ryhmät usein näkevät oikeudekseen päättää itse omista asioistaan tai vapauden muiden ryhmien harjoittamasta kontrollista. Tämän seurauksena ryhmä voi alkaa tavoitella itsenäistä valtiota, mutta ei välttämättä. Esimerkiksi saamelaisten keskuudessa itsenäisen Saamenmaan valtion tavoittelu on harvinaista, vaikka saamelaiset tiedostavat nykyisin oikeutensa ja tarpeensa yhä paremmin. Jos ryhmä haluaa irrottaa asuma-alueensa valtaa pitävästä valtiosta, "emämaasta" erilliseksi itsenäiseksi valtioksi, sanotaan sitä separatismiksi. Separatismia syntyy varsinkin, jos ryhmien oikeudet (kuten oikeus päättää omista asioista) tai tarpeet (kuten sivistykselliset tarpeet) eivät toteudu senhetkisen emämaan alaisuudessa ja toisaalta separatismi on harvinaisempaa, jos ryhmän tarpeita kuunnellaan. Järjestämällä ryhmille laajat oikeudet ja itsehallinnon perinteisillä asuinseuduillaan jotkin valtiot pyrkivät torjumaan separatismia.
Kansallinen herääminen ei merkitse samaa kuin patrioottisuuden kasvu. Patrioottisuus merkitsee lojaalisuutta valtiota kohtaan. Nämä voivat kasvaa rinnakkain, mutta toisaalta kansallinen herääminen voi heikentää patriotismia, jos valtion koetaan sortavan kansaa.
Dubravka Šuica
Dubravka Šuica (s. 20. toukokuuta 1957) on kroatialainen poliitikko. Hän toimii Von der Leyenin komissiossa komissaarina, jonka alaa on Demokratia ja väestökehitys: Hän on myös komission varapuheenjohtaja, ja tulee johtamaan Euroopan tulevaisuus -konferenssia. EU-puolueista hän edustaa Euroopan kansanpuolue EPP:tä, kansallisesti Kroatian demokraattinen liitto- eli HDZ-puoluetta.
Šuica on ollut Euroopan parlamentin jäsen vuodesta 2013.
Teerijärven vaakuna
thumb|150px|Teerijärven vaakuna (1956–1968) Teerijärven kunnanvaakuna on saanut aiheensa kunnan nimestä. Sen aaltokoroinen tyviö viittaa kunnalle nimensä antaneeseen Tervajärveen. Apilaristi symboloi maanviljelystä, mutta on myös kirkollinen tunnus.
Vaakunan heraldinen selitys on "punaisessa kentässä aaltokoroinen hopeatyviö, jonka yläpuolella kultainen apilaristi". Vaakunan suunnitteli Gustaf von Numers, ja se vahvistettiin käyttöön 17. heinäkuuta 1956. Teerijärven liityttyä Kruunupyyn kaupunkiin vuonna 1969 vaakuna jäi kotiseutuvaakunaksi, mutta sen apilaristi periytyi Kruunupyyn uuteen vaakunaan, joka otettiin käyttöön 1974.
Rohloff
thumb|Rohloff Speedhub 500/14
Rohloff AG on saksalainen yritys, joka valmistaa polkupyörän napavaihteistoja, ketjuja ja työkaluja. Se sijaitsee Fuldatalin laaksossa lähellä Kasselin kaupunkia. Yrityksen logo on musta siluetti variksesta keltaisella taustalla.
Rohloff AG perustettiin vuonna 1986. Yrityksen synnyn taustalla oli polkupyörän ketju SLT-99:n tuotannon aloittaminen. Myöhemmin Rohloff laajensi toimintansa polkupyörien vaihdenapojen valmistamiseen. Rohloff esitteli vahdenapa Speedhub 500/14 -mallin vuonna 1996. Nykyään Rohloff valmistaa joka vuosi arviolta 15 000 vaihdenapaa (arvio vuodelta 2006).
Rohloff valmistaa myös pyöräilyyn liittyviä tarkkuustyökaluja, kuten ketjun niittaustyökaluja ja kulumismittoja.
Otto Tuomi
Otto Häggblom, kirjailijanimeltään Otto Tuomi, (13. marraskuuta 1869 Iisalmi – 30. marraskuuta 1930 Helsinki) oli suomalainen kunnallisneuvos- ja valtiopäivämies ja kirjailija. Hän käytti myös nimimerkkiä Olli.
Sigurd Törnudd
Törnuddin vanhemmat olivat insinööri, valtiopäivämies Gustaf Törnudd (1832–1894) ja Fanny Serenius. Hän pääsi ylioppilaaksi 1891 Viipurin lyseosta ja opiskeli Helsingin yliopistossa. Törnudd valmistui agronomiksi Mustialan opistosta 1893. Hän toimi liikemiehenä ja oli Oy Tornator Ab:n kirjeenvaihtaja Tainionkoskella 1906–1918 sekä Yhdysvaltain lähetystön virkailija Helsingissä 1924–1933. Sotavuosina Törnudd toimi lennätinsensuurin ja kansanhuollon virkamiehenä.
Törnudd oli naimisissa vuodesta 1912 amerikkalaisen Elise von Moschziskerin (k. 1954) kanssa.
Sotšin olympiastadion
Sotšin olympiastadion, myös Keskusstadion , on urheilustadion Sotšissa Venäjällä.
Se oli vuoden 2014 talviolympialaisten ja talviparalympialaisten päänäyttämö, jolla järjestettiin kisojen avajais- ja päättäjäisseremoniat.
Stadionin yleisökapasiteetti on 40 000 – 45 000. Sen suunnitteli yhdysvaltalainen arkkitehtitoimisto Populous.
Patrick van Aanholt
Seurajoukkueura
Kaudella 2010–2011 van Aanholt pelasi Chelseassa neljä Mestarien liigan ottelua ja lainasopimuksella 12 mestaruussarjaottelua Leicester Cityssä. Syksyllä 2011 hän pelasi lainalla kolme valioliigaottelua Wiganissa. Tammikuussa 2012 hän aloitti kahden ja puolen vuóden lainajakson Vitesse Arnhemissa, jossa pelasi yhteensä 67 Eredivisien ottelua ja teki viisi maalia.
Van Aanholt siirtyi 1,9 miljoonan euron siirtosummalla Sunderlandiin kesällä 2014. Hän pelasi seurassa kahden ja puolen kauden aikana 82 valioliigaottelua ja viimeisteli kahdeksan maalia. Hän siirtyi 10,5 miljoonalla eurolla Crystal Palaceen tammikuussa 2017. Hän on kauden 2020–2021 loppuun mennessä pelannut Palacessa 126 liigaottelua, joissa hän on tehnyt 13 maalia.
Maajoukkueura
Van Aanholt on edustanut useita Alankomaiden juniorimaajoukkueita. Alankomaiden A-maajoukkueessa hän on pelannut 18 ottelua, joista ensimmäisen marraskuussa 2013. Kesän 2021 EM-kilpailuissa hän on pelannut Alankomaiden avauskokoonpanossa.
Formula 2 Bahrainin Grand Prix 2018
Formula 2 Bahrainin Grand Prix 2018 oli Formula 2 -kauden 2018 ensimmäinen osakilpailu, joka ajettiin 7.–8. huhtikuuta Bahrainin moottoriradalla Sakhirissa Bahrainissa.
Megaloceros giganteus
Megaceros (Megaloceros giganteus) eli jättiläispeura, jättiläishirvi, irlanninhirvi, jättisarvikauris tai jättisarvihirvi oli suuri plioseenilla, pleistoseenilla ja holoseenilla elänyt hirvieläin. Vanhin lajin fossiililöytö on ajoitettu 400 000 vuotta vanhaksi. Lajia esiintyi koko Euraasiassa ja erityisen paljon nykyisen Irlannin alueella. Uroksen säkäkorkeus oli yli kaksi metriä, paino noin 680 kilogrammaa ja sarvien leveys 3,6–4,0 metriä kärjestä kärkeen. Sarvet olivat suuremmat kuin millään tunnetulla peuraeläimellä, ja urokset käyttivät niitä naaraiden kosiskeluun ja muiden urosten kanssa tappelemiseen. Sarvet irtosivat joka kevät ja kasvoivat seuraavaan syksyyn mennessä takaisin. Naaraiden säkäkorkeus oli noin 1,8–1,9 metriä, eikä niillä ollut sarvia. Lajin lähin nykyisin elävä sukulainen on pienikokoinen kuusipeura, jonka kantamuodosta se erosi noin kymmenen miljoonaa vuotta sitten.
Jättiläispeura söi sekalaista kasvisravintoa, johon kuului ruohoa ja puiden lehtiä.
Suurin osa Megaceroksista kuoli Euroopan alueelta noin 10 000 vuotta sitten, 1 000 vuotta ennen ensimmäisten ihmisten saapumista Irlantiin. Tuohon aikaan jääkausi läheni loppuaan ja ilmasto muuttui hyvin kylmäksi, mikä harvensi kasvillisuutta. Peurat lienevät kuolleet sukupuuttoon, koska ne eivät löytäneet tarpeeksi ravintoa kylmässä ilmastossa. Viimeisimmät Megacerokset on löydetty Keski-Siperiasta, ja on radiohiiliajoituksen avulla eläneen vielä vuonna 6000 eaa. Erään teorian mukaan uusi kasvillisuus sisälsi liian vähän kalsiumia ja fosfaatteja, joita eläin tarvitsi luuston ja sarvien rakentamiseen. Nuorimpien jäänteiden analyysi ei kuitenkaan puhu näiden ravintoaineiden puutteesta, joten kysymys lajin häviämisestä on yhä avoin. On ehdotettu, että joillain alueilla ihmisten harjoittama metsästys saattoi vaikuttaa lajin sukupuuttoon kuolemiseen.
Jättiläispeuraa esittäviä maalauksia on löydetty Etelä-Ranskassa sijaitsevista Cognacin luolamaalauksista.
Cavallyn alue
Cavallyn alue rajoittuu pohjoisessa Tonkpin ja Guémonin, idässä Nawan ja etelässä San-Pédron alueisiin sekä lännessä Liberiaan. Länsirajalla virtaa Cavallyjoki. Ilmasto on trooppinen ja kasvillisuus runsasta. Alueella sijaitsee Taïn kansallispuisto.
Alue käsittää Bloléquinin, Guiglon, Taïn ja Toulépleun departementit ja kunnat. Aliprefektuureja on 17.
Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat riisi, maissi, maniokki, banaani, jamssi, taaro ja peruna. Myytäväksi tuotetaan kaakaota, kautsua, kahvia, palmuöljyä ja kolapähkinöitä. Kotieläimiä ovat naudat, lampaat, vuohet, siat ja siipikarja. Teollisuus jalostaa puutavaraa ja kautsua. Alueella on koboltti-, nikkeli-, kulta- ja timanttiesiintymiä.
Eero Nikkarinen
Eero Nikkarinen (s. 24. maaliskuuta 1963) on suomalainen entinen pääsarjatason koripallovalmentaja.
Ura
Nikkarinen on toiminut päävalmentajana SM-tasolla Helsingin NMKY:ssä kaksi kautta vuosina 1996–1998. I-divisioonassa hän toimi Rekolan Urheilijoiden valmentajana ennen siirtymistään pääsarjaan Team Componentaan. 13. joulukuuta 2007 Componenta ilmoitti vapauttavansa toistaiseksi Nikkarisen tehtävästään joukkueen huonon menestyksen takia. Nikkarinen ei ollut kuitenkaan väliaikaiseen erottamiseen tyytyväinen vaan irtisanoutui Componentan päävalmentajan pestistä ja jätti käräjäoikeuteen vaatimuksen vahingonkorvauksesta. Vahingonkorvausta Nikkarinen haki, koska hän koki Componentan rikkoneen työsopimuslakia estämällä työntekijäänsä tekemästä työtään. Hän voitti kiistan ja Team Componenta tuomittiin maksamaan hänelle 60 000 euron korvaukset.
Varsinaiselta ammatiltaan Nikkarinen on hovioikeudenneuvos. Nikkarinen sai vuonna 2022 hovioikeudelta kirjallisen varoituksen vapaa-ajallaan tekemistään Lapin yliopiston prosessioikeuden professoria Mikko Vuorenpäätä arvostelleista Twitter-kirjoituksista.
Pitaleipä
thumb|Täytetty pitaleipä Pitaleipä eli pita (nykykreikan pitta, 'kakku', 'piirakka') on vehnästä leivottu, hiivalla nostatettu litteä leipä. Muodoltaan pyöreän tai soikean leivän ala- ja yläpuoli irtoavat toisistaan paistettaessa muodostaen onton taskun, joka voidaan leikata osaksi auki ja täyttää. Pitaleipää syödään sellaisenaan aterian ohessa, käytetään syömävälineenä tai täytetään taskuleiväksi esimerkiksi kebab-lihalla, vihanneksilla, salaatilla tai falafelilla. Pita tunnetaan perinteisenä leipänä esimerkiksi Turkissa, Bulgariassa ja Kreikassa sekä koko Lähi-idässä ja Pohjois-Afrikassa. Pitan kaltaiset ohuet leivät ovat vanhimpia leipälajeja, ja niitä voidaan paistaa uunin lisäksi millä tahansa kuumalla alustalla, kuten kivellä tai paistinpannulla.
Historia
Pita-leivällä on juurensa Lähi-idän esihistoriallisissa litteissä leivissä. On todisteita noin 14 500 vuoden takaa, kivikaudelta, että nykyisen Jordanian alueella eläneet natufialaiset valmistivat jonkinlaista litteää leipää villeistä viljajyvistä. Antiikin vehnä ja ohra olivat joitakin varhaisimpia kotieläiminä käytettyjä kasveja neoliittisella kaudella noin 10 000 vuotta sitten, hedelmällisessä puolikuussa. 4 000 vuotta sitten leipä oli keskeisessä asemassa sellaisissa yhteiskunnissa kuin Mesopotamian Babylonian kulttuuri, josta tunnetaan varhaisimmat kirjoitetut tiedot ja reseptit leivänvalmistuksesta. Siellä pita-tyyppisiä litteitä leipiä, jotka oli paistettu tinûrussa (tannur tai tandoor), oli perusosa ruokavaliota, ja ne olivat hyvin samankaltaisia kuin nykyiset tandoor-leivät, taboon-leivät ja laffa, irakilainen litteä leipä, jolla on monia yhtäläisyyksiä pita-leivän kanssa. Kuitenkaan vanhoissa teksteissä tai keskiajan arabialaisissa keittokirjoissa ei ole merkintöjä höyryllä puhalletusta, kaksikerroksisesta "tasku-pita" -leivästä, ja ruokahistorioitsijoiden, kuten Charles Perryn ja Gil Marksin mukaan se oli todennäköisesti myöhäisempi kehitys.
Rakkaus, köyhyys ja sota
Rakkaus, köyhyys ja sota on Christopher Hitchensin vuonna 2004 ilmestynyt essee- ja reportaasikokoelma. Osio ”Rakkaus” sisältää esseitä Hitchensin arvostamista kirjailijoista, joihin kuuluvat muun muassa Evelyn Waugh, James Joyce, Jorge Luis Borges ja Rudyard Kipling. ”Köyhyydessä” arvostellaan muun muassa Äiti Teresaa, Michael Moorea, Mel Gibsonia ja David Irvingiä. Sota käsittelee syyskuun 11. päivän iskuja.
20. heinäkuuta
20. heinäkuuta on gregoriaanisen kalenterin mukaan vuoden 201. päivä (202. päivä karkausvuonna). Vuodesta on jäljellä 164 päivää.
Juhlapäiviä
Katso myös: kalenteri ~ 19. heinäkuuta, 21. heinäkuuta
Simon van der Meer
Simon van der Meer (24. marraskuuta 1925 – 4. maaliskuuta 2011 ) oli hollantilainen fyysikko. Hänen keksimänsä stokastisen jäähdytyksen ansiosta oli mahdollista löytää W- ja Z-bosonit. Hiukkaset löydettiin CERNissä 500 GeV protoni-antiprotoni törmäyttimellä, hanketta johti Carlo Rubbia. Löydösten perusteella molemmille myönnettiin Nobelin fysiikanpalkinto vuonna 1984.
Samsung Galaxy S4 Mini
Samsung Galaxy S4 Mini on Samsung Electronicsin heinäkuussa 2013 julkaisema älypuhelin. Samsung Galaxy S4 Minissä on 4,3 tuuman kapasitiivinen kosketusnäyttö.
Simon van der Meer
Van der Meer työskenteli Philipsillä vuoteen 1956 asti ja samana vuonna hän sai paikan CERNissä.
Kenpä tietäis sen
”Kenpä tietäis sen” on Jay Livingstonin säveltämä musiikkikappale vuoden 1956 elokuvasta Mies joka tiesi liikaa. Alkuperäiset sanat kirjoitti Ray Evans ja suomeksi kappaleen sanoitti Sauvo Puhtila. Kappaleen lauloi elokuvassa Doris Day. Dayn levytys nousi Your Hit Paraden listan kärkeen ja se palkittiin seuraavan vuoden Oscar-gaalassa parhaan laulun Oscarilla. American Film Institute sijoitti kappaleen vuonna 2004 julkaistun sadan hienoimman elokuvalaulun listallaan sijalle 48.
Samsung Galaxy S4 Mini
Samsung Galaxy S4 Mini on osittain samankaltainen kuin "isoveljensä" S4, mutta S4 on tehokkaampi, isompi ja siinä on tarkempi kamera. Samsung Galaxy S4 Minin seuraaja on S5 Mini, joka tuli kauppoihin heinäkuussa 2014.
Kenpä tietäis sen
Laulun otsikon ajatus (suomeksi osapuilleen ”se tapahtuu mikä tapahtuu”) oli ollut erikielisinä versioina käytössä jo vuosisatoja ennen Evansin sanoitusta. Christopher Marlowe käytti fraasia ranskaa ja italiaa sekoittaen 1500-luvun näytelmässään The Tragical History of Doctor Faustus: ”Che sera sera, what will be shall be”. Francis Beaumontin ja John Fletcherin näytelmässä The Scornful Lady (1616) todetaan englanniksi ”What must be must be”.
Kappaleen ovat levyttäneet lukuisat artistit. Englanninkielisiä cover-versioita ovat tehneet muun muassa Mary Hopkin, Normie Rowe, Earl Royce, The High Keys ja The Lords. Suomeksi kappaleen ovat äänittäneet muun muassa Seija Lampila, Metro-tytöt, Olavi Virta, Berit ja Teuvo Valo.
Estäjähormoni
thumb|right|250px|Statiini Estäjähormoni tai statiini on hypotalamuksen erittämä hormoni, joka estää jotain muuta umpieritystä.
Satamatyöntekijäin Liitto
Satamatyöntekijäin Liitto oli vuosina 1957–1970 toiminut suomalainen ammattiliitto, joka kuului Suomen Ammattiyhdistysten Keskusliittoon. Vuonna 1970 satamaliitto yhdistyi alan muiden järjestöjen kanssa muodostaen Auto- ja Kuljetusalan Työntekijäliiton (AKT), jonka perustaminen oli osa uuden SAK:n syntyyn liittynyttä keskustason ohjelmaa.
Vuonna 1969 liittoon kuului 2 673 jäsentä, joista 84 prosenttia oli miehiä.
Liitto solmi työehtosopimuksia Suomen Lastauttajain Työnantajaliiton (ahtausala) ja Liiketyönantajain Keskusliiton (huolinta-ala) kanssa.
Perustaminen ja alkuvuodet
Taktisena vastavetona Wällärin, KAF:n ja SM-U:n linjalle SAK ryhtyi tammikuussa 1957 muodostamaan Työläisliittoon jääneistä osastoista uutta satamaliittoa. Myös SKL kannatti uuden satamaliiton perustamista, mutta STL:ää ja SAK:ta hallinneet sosialidemokraatit eivät päästäneet liiton edustajia mukaan valmisteluihin kommunistien vaikutusvaltaa minimoidakseen. Kesäkuussa 1957 SM-U erotettiin SAK:sta liiton uhattua savustaa työläisliittolaiset satamista kieltäytymällä yhteistyöstä muiden kuin Satamamiesten kanssa. Satamatyöntekijäin Liitto perustettiin 16. kesäkuuta 1957 ja hyväksyttiin välittömistä SAK:hon. SKL ja Satamatyöntekijäin liitto solmivat yhdistymissopimuksen heinäkuussa ja kuljetusliitto lopetti toimintansa myöhemmin samana vuonna.
Joulukuussa 1960 liitto oli mukana perustamassa Kuljetusalan ammattiliittojen neuvottelukuntaa (KAN) yhdessä neljän muun SAK:n liiton kanssa.
SM-U ja Auto- ja Kuljetustyöläisten Liitto (AKL) aloittivat keväällä 1962 merenkulun katkaisseen lakon, kun hallitus ei suostunut nimeämään SAJ:n edustajaa ILO:n konferenssiin. SAK:lla oli edustajia hallituksessa ja Satamatyöntekijäin Liitto pyrki murtamaan saarron. Kiista päättyi hallituksen ja SAK:n tappioon.
Lakkauttaminen
Helmikuussa 1968 AKL:ään kuuluneet satamatyöläiset aloittivat lakon hylättyään valtakunnansovittelijan esityksen. Satamaliitto liittyi mukaan viisi päivää myöhemmin jäsenäänestyksen jälkeen. Työtaistelu päättyi 9. maaliskuuta, kun AKL hyväksyi uuden esityksen satamaliittoa kuulematta.
Ammatillisen liikkeen hajaannus vaikutti voimakkaasti kuljetusalalla ja yhdistysmisneuvottelut eri keskusjärjestöihin kuuluneiden liittojen välillä etenivät hitaasti. SAK:n perustavassa kokouksessa kesällä 1969 hyväksyttiin liittotason yhdistämisohjelma, mutta satamaliitto puolusti alan itsenäisen järjestön olemassaoloa ja pöytäkirjaan merkittiin lausuma satamatyöläisten mahdollisuudesta erillisjärjestäytymiseen. Vuonna 1970 satamaliitto kuitenkin yhdistyi Suomen Auto- ja Kuljetusalan Työntekijäliiton (S. AKT) ja Auto- ja Kuljetustyöläisten Liiton kanssa muodostaen Auto- ja Kuljetusalan Työntekijäliiton (AKT). Satamaliiton puheenjohtaja Erik Ruotsalaisesta tuli AKT:n toinen sihteeri ja johtava kommunistitoimitsija. Ruotsalainen syrjäytettiin satama-alan edunvalvonnasta villien satamalakkojen jälkeen 1972.
Osastot
Vuoden 1957 lopussa liiton 21 osastoon kuului yhteensä 3 035 jäsentä. Osastoista suurimmat olivat Kotka (554 jäsentä) ja Hamina (487). Vuonna 1968 jäseniä oli 27 osastossa 2 728, joista naisia 446. Osastoista suurimpia olivat Kemi (369), Kotka (314), Hamina (304) ja Haukipudas (280).
Agathiphaga
Agathiphaga on kaksi lajia käsittävä perhossuku ja perhosten Aglossata-alalahkon ainoa suku. Suvun kuvasi tieteelle Lionel Jack Dumbleton vuonna 1952.
Agathiphaga-lajeja pidetään toiseksi alkeellisimpana perhosryhmänä heti leukaperhosten jälkeen. Leukaperhosten tapaan Agathiphaga-lajeilla ei ole imukärsää vaan epäsymmetriset, purevat suuosat. Lajien levinneisyys kattaa alueen, joka ulottuu itäisestä Australiasta Vanuatulle, Salomonsaarille ja Fidžille saakka. Toukat elävät kaurien (Agathis) siementen sisällä, mistä tulee suvun ”kaurinsyöjää” merkitsevä tieteellinen nimi. Lajeja tunnetaan toistaiseksi kaksi, Agathiphaga vitiensis, jonka toukat elävät Agathis macrophyllan ja Agathiphaga queenslandensis, jonka toukat elävät Agathis robustan siemenissä. Toukka myös koteloituu siemenen sisään. Agathiphaga-toukkien vihollisia ovat ainakin loispistiäiset.
Toukat voivat vaipua diapaussiin jopa 12 vuoden ajaksi, mikä luultavasti on mahdollistanut lajien leviämisen Tyynen valtameren saarille kelluvien siementen sisällä.
Aiheesta muualla
Agathiphagidae Agathiphagidae
Heteroskedastisuus
Heteroskedastisuutta esiintyy satunnaismuuttujassa silloin, kun sarjan varianssi ei ole vakioinen. Jos aikasarja ei ole heteroskedastinen, se on homoskedastinen. Homoskedastisuusoletus tarkoittaa vakiovarianssi-oletusta.
Lineaarisessa regressioteoriassa usein oletetaan, että mallin virhetermit ovat homoskedastisia eli virhetermien varianssi on vakio. Homoskedastisuus voidaan määritellä E(ui2)=σ2 kun taas puolestaan heteroskedastisuus määritellään E(ui2)=σi2.
PNS-estimaattori on yhä asymptoottisesti harhaton, vaikka virhetermien homoskedastisuusoletusta ei olisikaan. PNS-estimaattori ei kuitenkaan ole enää paras estimaattori, sillä sen varianssi ei ole enää minimivarianssi. Jos heteroskedastisuus on ongelma, sitä voi yrittää korjata esimerkiksi käyttämällä yleistettyä PNS-estimointia.
ARCHモデル
Estradioli
Estradioli kuuluu estrogeenihormonien ryhmään. Sitä syntyy munarakkulassa sekä aivokuorella.
Estradioli ohjaa elimistön kehittymistä naisen suuntaan ja aiheuttaa naisen sukupuoliominaisuudet. Estradioli on tärkein naishormoni, mutta sitä on pieniä määriä myös miesten elimistössä. Estradioli parantaa aivojen verenkiertoa ja muistia. Tämä saattaa selittää sen, miksi estradioli nopeuttaa hermoimpulssien kulkua aivoissa. Lisäksi se lisää aivojen serotoniini-, dopamiini- ja norepinefriinipitoisuuksia, mikä sekin saa aivot toimimaan tehokkaammin.
Verenkierrossa olevan estradiolin määrässä on suurta yksilöllistä vaihtelua. Estradiolin kemiallinen kaava on C18H24O2, moolimassa 272,39 g/mol, sulamispiste 173 °C ja CAS-numero 50-28-2.
Gibraltarin kansanäänestys suvereniteetista 1967
thumb|Auto, joka on maalattu juhlistamaan kansanäänestyksen tulosta. Gibraltarin kansanäänestys suvereniteetista järjestettiin 10. syyskuuta 1967. Sen taustalla olivat Espanjan vaatimukset Gibraltarin liittämisestä itseensä. Britannia oli samaan aikaan purkamassa siirtomaahallintoaan ja antoi kansanäänestyksellä gibraltarilaisille mahdollisuuden päättää liittymisestä Espanjaan. Lähes kaikki äänestäjät halusivat pysyä Britannian hallinnossa.
Tausta
Toisen maailmansodan jälkeen Francisco Francon johtama Espanja alkoi jälleen vaatia Gibraltaria itselleen. Espanja rajoitti muun muassa pääsyä Gibraltariin, mutta Britannia ja Espanja kävivät silti vuosien 1954–1963 aikana useita keskusteluita niemimaan kohtalosta. Espanja vei syyskuussa 1963 asian YK:n kolonisaation purkamista käsittelevään komissioon, joka oli jo vaatinut Britannialta raporttia viimeisistä siirtomaistaan. Britannian siirtomaapolitiikasta oli tässä vaiheessa muodostunut melko liberaali, ja se oli jo antanut useiden vanhojen siirtomaidensa itsenäistyä.
Britannia ja Espanja vetosivat molemmat YK:n komitean edessä päätöslauselmaan 1514. Espanja vaati sen nojalla Gibraltaria itselleen, sillä piti sitä keskeisenä osana Espanjan maita. Britannian mielestä jokaisella kansalla oli oikeus itsehallintoon. Gibraltarilaispoliitikko Joshua Hassan väittikin puheessaan, että gibraltarilaisilla on oma erityinen kulttuurinsa ja identiteettinsä, eikä mikään maa voi ottaa Gibraltaria omakseen. YK:n komitea ei päässyt asiasta yksimielisyyteen, mutta uudessa tapaamisessa syyskuussa 1964 se antoi lauselman, jossa se ehdotti, että Britannia ja Espanja toimisivat päätöslauselmaan 1514 kuudennen pykälän mukaan. Pykälä takasi jokaiselle valtiolle alueellisen yhtenäisyyden. Päätöstä pidettiin voittona Espanjassa, mutta Britannia ilmoitti pian, että se aikoo pysyä Gibraltarin tukena.
YK:n siirtomaakomitea vastusti lisäksi lausunnossaan kansanäänestyksen järjestämistä. Britannian edustaja Hugh Foot ilmoitti kuitenkin, että kansanäänestys tullaan äänestämään, vaikka YK ei sitä tukenutkaan. Hassan kutsui YK:n päätöstä ”käsittämättömäksi”, ja se herätti laajaa närkästystä Gibraltarilla. Britannia päättikin järjestää kansanäänestyksen, ja sitä pidettiin Britannialta Gibraltarin itsehallinnon tunnustamisena.
Kolme etsivää ja änkyttävä papukaija
Kolme etsivää ja änkyttävä papukaija on 3 etsivää -kirjasarjan toinen osa, jonka kirjoitti Robert Arthur. Kirjan on suomentanut Laura Tetri.
Juoni
Etsivätoimiston on tarkoitus auttaa hollywoodilaista näyttelijää ohjaaja Hitchcockin pyynnöstä. Mutta lihava mies ei ollutkaan näyttelijä, vaan yksinomaan kiinnostunut kadonneesta papukaijasta, eikä ainoastaan siitä, vaan kuudesta muustakin papukaijasta. Papukaijojen avulla pääsisi todella arvokkaan salaisuuden jäljille. Tämän kaiken keskelle etsivätoimisto joutuu aluksi tahtomattaan ja sitten perin määrätietoisesti, kunnes papukaijojen salaisuus on selvitetty.
Penelope (elokuva)
Penelope on vuonna 2006 ensi-iltansa saanut elokuva. Sen pääosissa nähdään muun muassa Christina Ricci ja James McAvoy.
Juoni
Elokuva kertoo tytöstä, Penelopesta (Christina Ricci), jonka suvussa on kirous. Penelopella on kauniiden kasvojensa keskellä sian kärsä. Penelopen vanhemmat (Catherine O’Hara ja Richard E. Grant) lukitsevat Penelopen huoneeseensa ettei kukaan näkisi häntä. Vanhan tarun mukaan kirous haihtuu, jos Penelopen hyväksyy joku hänen ”oman kaltaisensa”. Penelopen täytettyä 18 hänelle aletaan esitellä kaikkia Englannin hienostoperheiden poikia.
Ninni Poijärvi
Ninni Poijärvi (oikealta nimeltään Riina Maretta Poijärvi, s. 9. lokakuuta 1974 ) on helsinkiläinen laulaja-lauluntekijä ja muusikko, joka on julkaissut neljä sooloalbumia. Hänet tunnetaan Hoedown-yhtyeen riveistä sekä lukuisien samanhenkisten artistien taustalta (mm. J. Karjalainen ja Edu Kettunen). Lisäksi hän on ollut perustamassa Club for Five -lauluyhteyttä ja esiintynyt sen riveissä vuoteen 2005 saakka. Ninni Poijärvi on julkaissut yhdessä Mika Kuokkasen kanssa kolme englanninkielistä duo-albumia ja he ovat kiertäneet esiintymässä kotimaan lisäksi Amerikassa ja Australiassa tällä ohjelmistolla. Lisäksi Poijärvi on tehnyt yhteistyötä Tommi Kaleniuksen kanssa sessiomuusikkona sekä duokumppanina.
Luminor
Luminor Bank AS on virolainen pankki, joka toimii Viron lisäksi paikallisten sivuliikkeiden ja tytäryhtiöiden kautta myös Latviassa ja Liettuassa. Luminor on Baltian maiden kolmanneksi suurin pankki.
Historia
Luminor perustettiin syksyllä 2017, kun pohjoismaiset Nordea ja DNB yhdistivät Baltian maiden liiketoimintansa. Pankit olivat tiedottaneet yhdistymisaikeesta alun perin kesällä 2016. Nordea ja DNB sopivat uuden pankin äänioikeuden jakamisesta keskenään puoliksi, mutta Luminorin taloudellisista oikeuksista Nordea sai 56,5 % ja DNB puolestaan 43,5 %. Aloittaessaan toimintansa Luminorille siirtyi noin 930 000 DNB:n ja noin 350 000 Nordean vanhaa asiakasta.
Nordea ja DNB tiedottivat syyskuussa 2018, että ne myyvät 60 prosentin osuuden Luminorista pääomasijoitusyhtiö Blackstonelle. Kaupan jälkeen sekä Nordealle että DNB:lle jäi noin 20 prosentin osuus Luminorista. Blackstone teki kuitenkin myös sopimuksen Nordean kanssa sen osuuden ostamisesta tulevien vuosien aikana, kun taas DNB oli ilmaissut halukkuutensa jatkaa Luminorin omistajien joukossa. Blackstonen edustajat katsoivat, että pääomasijoittajana he saattaisivat tähdätä pankin pörssilistaukseen muutaman vuoden päästä.
Air Malta
Air Malta perustettiin 21. maaliskuuta 1973. Se aloitti palvelunsa 1. huhtikuuta 1974 kahdella Boeing 720 -koneella. Alun perin kohteet olivat Rooma, Tripoli, Lontoo, Manchester, Frankfurt ja Pariisi. Maltan hallitus omistaa yhtiön osakkeista 98 %.
Laivasto
thumb|Air Maltan Airbus A320-200. thumb|Air Maltan Airbus A320neo laskeutumassa [[Frankfurt am Mainin lentoasema|Frankfurt am Mainin lentoasemalle.]] Laivaston keski-ikä huhtikuussa 2023 on 7,3 vuotta.
Matias Helenius
Matias Helenius (23. maaliskuuta 1925 Turku – 1. tammikuuta 2015) oli suomalainen jääkiekkovalmentaja, -huoltaja ja -erotuomari.
Frank Rankin
Frank G. Rankin (1. huhtikuuta 1891 Stratford, Ontario – 23. heinäkuuta 1932) oli kanadalainen ammattilaisena pelannut jääkiekkoilija, joka edusti Eaton Athletic Associationia ja Toronto St. Michael's Majorsia. Hän valmensi Toronto Granitesia, joka edusti Kanadaa voittoisasti talviolympialaisissa 1924.
Frank Richter
Frank Richter (s. 5. tammikuuta 1952 Kamenz, Saksan demokraattinen tasavalta) on saksalainen entinen jalkapalloilija.
Matias Helenius
Helenius valmensi TuToa useaan otteeseen joukkueen pelatessa SM-sarjassa. Helenius toimi valmentajana vuodesta 1965 kauden 1971–1972 alkupuoleen asti, jonka jälkeen hän valmensi joukkuetta vielä sen viimeisenä SM-sarjakautena 1974–1975, jolloin TuTo jäi viimeiseksi ja putosi vastaperustetusta SM-liigasta.
Frank Rankin
Vuonna 1912 Rankin teki peräti 20 maalia viidessä ottelussa. Vaikka hänen joukkueensa ei koskaan voittanut Allan Cupia, pelasi hän kahdesti sen loppuottelussa.
Frank Richter
Ura
Richter aloitti pääsarjauransa vuonna 1969 pelattuaan Dynamo Dresdenin paidassa. Hän voitti seuran paidassa viisi DDR-Oberligan mestaruutta ja kaksi FDGB-Pokalia, mutta ei pelannut kummallakaan kerralla cupin loppuottelussa. Pelattuaan seurassa 127 ottelua hän siirtyi Stahl Riesaan aikomuksenaan lopettaa ammattilaisuransa. Puolen kauden kuluttua Richter lopetti uransa vuonna 1982.
Frank Rankin
Frank Rankin kelpuutettiin Hockey Hall of Fameen 1961.
Matias Helenius
Helenius toimi myös TuTo:n huoltajana vuosina 1966–75 sekä Suomen jääkiekkomaajoukkueen huoltajana vuosina 1967–83. SM-sarjan erotuomarina hän oli 21 ottelussa vuosina 1957–60.
Suomen Jääkiekkomuseo aateloi Matias Heleniuksen Suomen Jääkiekkoleijonaksi numerolla 74.
Frank Richter
Ura
Richter edusti maansa junorijoukkueita useissa ikäluokissa. Hän voitti alle 18-vuotiaiden EM-kultaa vuonna 1970. Neljä vuotta myöhemmin Richter oli mukana alle 23-vuotiaiden EM-hopeaa voittaneessa joukkueessa. DDR:n maajoukkuetta Richter edusti yhteensä seitsemän kertaa. Lisäksi hän pelasi kaksi ottelua olympialaisissa.
Nokia 808 PureView
thumb|[[Emil Wikström, Aino-suihkukaivo, 1912. Nokia 808 Pureview:lla otettu kuva.]]
Nokia 808 PureView on matkapuhelinvalmistaja Nokian Nokia Belle -käyttöjärjestelmällä toimiva älypuhelin, jonka Nokia esitteli helmikuussa 2012 Mobile World Conference -tapahtumassa Barcelonassa. Puhelimessa on 41 megapikselin kamera, jossa on Carl Zeiss -optiikka. Puhelimella voi ottaa maksimissaan 38 megapikselin kuvia ja täyden tarkkuuden teräväpiirtovideota.
Mukana on myös PureView -tekniikka, jonka avulla suuria kuvia voidaan kutistaa pienemmiksi, näppärämmin jaettaviksi kuviksi. Tällaisessa tilanteessa useita pikseleitä voidaan yhdistää yhdeksi. Sama tekniikka yhdistettynä 1/1,2-tuumaiseen CMOS-kennoon mahdollistaa myös häviöttömän digitaalisen zoomauksen 4x asti täysresoluutiolla. Jos kuvakokoa pienennetään, kasvaa myös häviöttömän zoomin ulottuvuus. Isoa kennoa hyödynnetään myös videokuvauksessa videonvakaimen toiminnassa, sekä hämärämmässä valaistuksessa kuvatessa.
Nokia 808 tuli virallisesti myyntiin Suomessa kesäkuun alussa 2012 ja sen veroton suositushinta oli 450 euroa. Malli poistui myynnistä kesällä 2013.
Olli Borg
Olli Borg (18. tammikuuta 1921 Helsinki – 28. helmikuuta 1979 Helsinki) oli suomalainen sisustusarkkitehti.
Borg valmistui Taideteollisesta keskuskoulusta vuonna 1949. Vuosina 1950–1954 hän työskenteli Viljo Revellin arkkitehtitoimistossa, mutta myöhemmin hänellä oli oma suunnittelutoimistonsa vuosina 1957–1963 ja 1967–1979. Muotoilijoiden keskusjärjestön Ornamon puheenjohtajana hän oli vuosina 1957–1958.
Borg suunnitteli sisustuksen lähes kokonaan tai huomattavin osin moniin julkisiin rakennuksiin, esimerkiksi Meilahden kansakouluun (1949–1953), Helsingin kauppakorkeakoulun päärakennukseen (1950), Vatialan siunauskappeliin (1961), Lilla Teatern -teatteriin (1962) ja Taideteollisuusmuseon taloon (1977–1978). Borgin merkittävimpiin töihin luetaan myös Hotelli Palacena paremmin tunnetun teollisuuskeskuksen ja hotellin sisustuksen suunnittelu yhdessä Antti Nurmesniemen ja Olavi Hännisen kanssa vuosina 1949–1953.
Sisustussuunnittelun lisäksi Borg suunnitteli huonekaluja Askon huonekalutehtaille, joiden pääsuunnittelija hän oli vuosina 1964–1967. Vuosina 1956–1964 hän toimi myös yliopettajana Taideteollisessa oppilaitoksessa.
Borgin veljiä olivat oopperalaulaja Kim Borg sekä musiikkituottaja Jaakko Borg.
Borgille myönnettiin Pro Finlandia -mitali vuonna 1965.
Laiva (arkkitehtuuri)
thumb|Laiva punertavalla värillä korostettuna thumb|Bathin luostarin keskilaivan [[Holvi|holvistoa. Sivuilla isot klerestorioikkunat]] Laiva on romaanisessa ja goottilaisessa kirkkoarkkitehtuurissa pitkänomainen tila tai tilan osa. Kirkon päälaiva ulottuu nartheksista eli eteishallista kuoriin, ja sitä reunustavat mahdolliset sivulaivat, jotka on erotettu päälaivasta pylväsrivillä. Ristinmuotoisissa kirkoissa on poikkilaiva, joka sijaitsee poikittain runkohuoneeseen nähden.
Päälaivojen korkeus antoi tilaa klerestorioikkunoille sivulaivojen yläpuolelle. Nämä antavat valoa kirkon sisätiloihin, mutta jättävät sivulaivat varjoon. Roomalaisessa arkkitehtuurissa, jossa vaadittiin lehteri sivulaivojen päälle, päälaivaa korotettiin triforiolla. Myöhemmin triforiot hävisivät ja sivulaivoja madallettiin, minkä jälkeen kehittyi klerestorioihin suuria lasimaalauksin peitettyjä ikkunoita.
Lokomotiv Stadium (Ruse)
Lokomotiv Stadium on monikäyttöinen stadion Rusessa Bulgariassa. Stadionia käytettiin jalkapallossa Lokomotiv Rusen kotikenttänä, kunnes seura ajautui konkursiin vuonna 2002. Stadionille mahtuu 10 000 ihmistä.
Niilintilapia
thumb|250px thumb|250px|Naaraskala Niilintilapia (Oreochromis niloticus) on afrikkalaista alkuperää oleva kirjoahventen heimon kalalaji, joka on kalanviljelyn tärkeimpiä kohteita maailmassa.
Ulkonäkö
Niilintilapia on nopeakasvuinen kala ja se voi kasvaa jopa 60 cm pitkäksi ja nelikiloiseksi, mutta kaupattava kala on paljon pienempää. Kalassa on hopeanvihertävä sävy ja siinä on tummempia poikkiraitoja. Pyrstössä on myös poikittaisraidoitus.
Scott McCord
Scott McCord (s. 19. huhtikuuta 1971 Camden, Lontoo, Yhdistynyt kuningaskunta) on englantilais-kanadalainen näyttelijä ja blueslaulaja, joka tunnetaan paremmin äänirooleistaan animaatioissa Yin Yang Yo!, Ruby Gloom, Total Drama Island ja Bakugan. Hän on esiintynyt myös televisiosarjoissa ja elokuvissa kuten Jailbite, The Eleventh Hour, 16 Blocks ja Hetkessä tähdeksi.
FINRG Recordings
FINRG Recordings on suomalainen, alun perin Lahdessa toimiva Skandinavian ensimmäinen ja ainoa hard NRG-, hard trance- ja freeformmusiikkiin keskittynyt levy-yhtiö. Musiikin julkaisemisen lisäksi FINRG järjestää myös tapahtumia, kuten jo vuodesta 2004 ympäri Suomea kiertävä FINRG Tour. Tätä nykyä FINRG Recordings toimii Lahden lisäksi myös Tampereella, Helsingissä ja Oulussa.
Timon
Timon voi viitata seuraaviin:
FINRG Recordings
FINRG Recordingsin artisteja ovat mm. Alek Száhala, Carbon Based, DJ Rx, Nomic, Pain on Creation, DJ Proteus, Decion, Substanced, Alchemiist, Horzi Re-form, E-NRG, VJ Move sekä Epyx & Cyrez.
FINRG Recordings jakautuu kolmeen levymerkkiin:
Vuonna 2021 FINRG Recordings päivitti itseään digitalisaation myötä enemmän tämän päivän standardeihin ja lisäsi tarjontaansa eri musiikkityylejä kuten Psykedeelistä Trancea, sekä Technoa.
Levymerkkien lisäksi levy-yhtiö myy toimintaan liittyviä oheistuotteita.
Julkaisut
FINRG
FINRG Hard